ગૂગલે કામ સરળ કરી આપ્યું, એનેસ્થેશીયા વિશે અને સબ / અન કોન્સીયસ માઈંડ વિશે લેખો શોધ્યા / વાંચ્યા. અન્ય લોકોના એવા અનેકો અનુભવો જેનાથી ખબર પડે કે બેહોશી દરમ્યાન શું થાય છે? અનેક જુદાજુદા પ્રતિભાવ અને વિચારો મળ્યા. કયા સાચા અને કયા ખોટા? સવાલ હતો કે એ અનુભવો યાદ કેમ રાખવા? રાખી શકાય? એ કોઇ રેકોર્ડરથી રેકોર્ડ કરી શકાતા નથી, ફોટા પાડી શકાતા નથી કે યાદ પણ રાખી શકાતા નથી. અનકોન્સીયસ અથવા સબકોન્સીયસ માઈન્ડ એટલે કે અજાગૃત અથવા અર્ધજાગૃત માનસ વિશે ઘણું શોધ્યું અને વાંચ્યું, પણ કાંઈ એવું મળ્યું નહીં જે કોઈ વ્યાખ્યા કરી શકે અથવા સ્પષ્ટ રીતે સમજાવી શકે. શરૂઆત કરી જાત સાથેના સંવાદોથી, પોતાની સાથેના જ વિચારભેદો ઉકેલવાથી…